cyanic-selkie/wikianc huggingface dataset:
तत्सम
हिन्दी में प्रयुक्त कुछ तत्सम कुमार शब्दों के तद्भव रूप
धर्म -- धरम
नृत्य -- नाच
निर्वाह -- निवाह
निम्ब -- नीम
नव -- नौ
स्नेह -- नेह
पक्ष -- पख
पथिन् (पन्थाः) -- पंथ
परीक्षा -- परख
प्रतिवेशिन् -- पड़ोसी
पृष्ठ -- पीठ
पुष्कर -- पोखर
पूर्ण -- पूरा
पञ्च -- पाँच
पौष -- पूस
पूर्व -- पूरब
पंचदश -- पंद्रह
पक्षी -- पंछी
पक्व -- पका
पट्टिका -- पाटी
प्रकट -- प्रगट
वणिज् -- बनिया
दौहित्र -- दोहिता
देवृ -- देवर
पवन -- पौन
प्रिय -- पिया
बक -- बगुला
बंध्या -- बाँझ
वंश -- बाँस
वृद्ध -- बुड्ढ़ा
भगिनी -- बहन
वृश्चिक -- बिच्छु
द्विवर -- देवर
वीणा -- वीना
रक्षा -- राखी
रश्मि -- रस्सी
राशि -- रास
रिक्त -- रीता
लज्जा -- लाज
लौहकार -- लुहार
लवणता -- लुनाई
लेपन -- लीपना
सर्सप -- सरसों
श्रावण -- सावन
शर्करा -- शक्कर
सपत्नी -- सौत
स्वर्णकार -- सुनार
शूकर -- सुअर
शाप -- श्राप
विकार -- विगाड़
भद्र -- भला
भ्रातृजा -- भतीजी
भिक्षा -- भीख
भ्रमर -- भौंरा
भ्रू -- भौं
मित्र -- मीत
मेध -- मेह
मुषल -- मूसल
नम्र -- नरम
नासिका -- नाक
फण -- फन
पद्म -- पदम
परश्वः -- परसों
पुष्प -- पुहुप
प्रस्विन्न -- पसीना
मनुष्य -- मानुस
महिषि -- भैंस
मार्ग -- मारग
मृत् -- मिट्टी
मरीच -- मिर्च
रोदन -- रोना
ऋक्ष -- रीछ
शैया -- सेज
शुष्क -- सूखा
शृंग -- सींग
शिक्षा -- सीख
हस्ती -- हाथी
हट्ट -- हाट
बीड जिला
बीड ज़िला भारत के महाराष्ट्र राज्य का एक ज़िला है। ज़िले का मुख्यालय बीड है।
तत्सम
हिन्दी में प्रयुक्त कुछ तत्सम कुमार शब्दों के तद्भव रूप
होलिका -- होली
हृदय -- हिया
हंडी -- हाँड़ी
वचन -- बचन
व्यथा -- विथा
शुक -- सुआ
वर्षा -- बरसात
विद्युत् -- बिजली
श्मशान -- मसान
सर्प -- साँप
यशोदा -- जसोदा
मुख -- मुँह
सुमुर
सुमुर (Sumur) भारत के लद्दाख़ प्रदेश के लेह ज़िले में स्थित एक गाँव है। यह ज़िले में तहसील का दर्जा रखता है।
शेट्टिहदप्नूर, सिर्पूर ग्रामीण मण्डल
शेट्टिहदप्नूर, सिर्पूर ग्रामीण मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बाघहांडी
बाघहांडी (Baghahandi) भारत के ओड़िशा राज्य के सुबर्णपुर ज़िले में स्थित एक गाँव है।
स्कर्वी
स्कर्वी विटामिन सी की कमी के कारण होने वाला एक रोग होता है। ये विटामिन मानव में कोलेजन के निर्माण के लिये आवश्यक होता है। इसमें शरीर खासकर जांघ और पैर में चकत्ते पड जाते हैं। रोग बढने पर मसूढ़े सूज जाते हैं और फ़िर दांत गिरने लगते हैं। विटामिन सी का रासायनिक नाम एस्कॉर्बिक अम्ल भी स्कर्वी के लैटिन भाषा के नाम स्कॉर्बिटस में ये रोग ना होने की स्थिति के लिये विलोम रूप में अंग्रेज़ी का अक्षर ए-उप्सर्ग लगा दिया जाता है, जिससे एस्कॉर्बिक एसिड मिलता है। मसूढ़ों में सूजन, दांत गिरना व रोगी का चेहरा पीला पड़ जाना इसके खास लक्षण हैं।
द रविज कोल्लम
द रविज कोल्लम एक पांच सितारा होटल है, जो भारत के कोल्लम शहर में अष्टमुडी झील के तट पर है। इसका स्वामित्व रविज होटल्स एंड रिसोर्ट्स कंपनी के पास है।इस होटल का उद्घाटन बॉलीवुड अभिनेता शाहरुख खान और मलयालम अभिनेता मोहन लाल द्वारा १९ अगस्त २०११ को किया गया।
अवस्थति
इस होटल के सबसे पास पड़ने वाला हवाई अड्डा, त्रिवेंद्रम हवाई अड्डा है जो इस होटल से ७० किलो मीटर की दूरी पर है।कोच्चि दूसरा सबसे नजदीकी एयरपोर्ट है जो यह से १७० किलोमीटर की दूरी पर स्थित है।
पर्यटन
इस होटल के आस पास कई पर्यटक (टूरिस्ट) स्थल है। इनमे सनसेट बोट क्रूज़, अमृतपुरी, सस्पेंशन ब्रिज एवं कई आस पास कई झरने हैं। शहर में हीं ालउमकदवु बैकवाटर्स, ससथमकोट्टा लेक एवं कोल्लम बीच जैसे पर्यटक स्थल है।
बाह्यानुमेयवाद
भारत में बौद्ध दर्शन की सौत्रांत्रिक शाखा के प्रवर्तक इस सिद्धांत को स्वीकार करते हैं। उनके अनुसार ज्ञान के चार प्रत्यय हैं- आलंबन, समनंतर, अधिपति और सहकारी। बाह्य वस्तु ज्ञान का आलंबन कारण है। मानसिक आकृतियाँ उन्हीं से निर्मित होती हैं। ज्ञान के अव्यवहित पूर्ववर्ती मानसिक अवस्था से उत्पन्न चेतना समनंतर कारण है। इसके बिना ज्ञान की प्रतीति हो ही नहीं सकती है। इंद्रियाँ अधिपति कारण हैं। हमें स्पर्शज्ञान प्राप्त होता है या अन्य कोई, यह इंद्रियों पर ही निर्भर है। प्रकाश, दूरत्व आदि सहकारी कारण है। इन चार कारणों या प्रत्ययों के उपस्थित होने पर ही किसी वस्तु का ज्ञान हो सकता है। इस प्रकार जो ज्ञान प्राप्त होता है, वह प्रत्यक्ष नहीं है। प्रत्यक्ष तो केवल मानसिक प्रत्यय हैं। उनसे बाह्य वस्तुओं का अनुमानित ज्ञान होता है।
पश्चिम में बाह्य अनुमेयवाद के समतुल्य लॉक जैसे दार्शनिकों का 'प्रत्ययों का प्रतिकृति सिद्धांत' ध्यातव्य है। उसके अनुसार मन और वस्तु दोनों की सत्ता है। वस्तुएँ स्वच्छ पट्टिका (टेबुला रासा) जैसे मन पर अपनी प्रतिकृति उत्पन्न करती हैं। इन्हीं प्रतिकृतियों के ज्ञान को हम निश्चयात्मक कह सकते हैं। उनके परे यथार्थ क्या है यह जानने का कोई निश्चित साधन नहीं है। मानसिक प्रतिकृतियों के ज्ञान से ही बाह्य वस्तुओं का अनुमान लगाया जा सकता है।
आधुनिक युग का विवेचनात्मक वस्तुवाद (क्रिटिकल रियलिज़्म) भी बहुत कुछ बाह्य अनुमेयवाद का समर्थन करता है। इस सिद्धांत के प्रतिपादक प्रधानत: अमरीका के दार्शनिक ड्रेक, लवज्वाय, प्रेट. रोजर्स, सांतायना, सैलर्स, स्ट्रांग आदि हैं।
मुनि की रेती का इतिहास
उत्तराखंड के इतिहास में मुनि की रेती की एक खास भूमिका है। यही वह स्थान है जहां से परम्परागत रूप से चार धाम यात्रा शुरु होती थी। यह सदियों से गढ़वाल हिमालय की ऊंची चढ़ाईयों तथा चार धामों का प्रवेश द्वार था। जब तीर्थ यात्रियों का दल मुनि की रेती से चलकर अगले ठहराव गरुड़ चट्टी (परम्परागत रूप से तीर्थ यात्रियों के ठहरने के स्थान को चट्टी कहा जाता था) पर पहुंचाते थे तभी यात्रा से वापस आने वाले लोगों को मुनि की रेती वापस आने की अनुमति दी जाती थी। बाद में सड़कों एवं पूलों के निर्माण के कारण मुनि की रेती से ध्यान हट गया।
प्राचीन शत्रुघ्न मंदिर, मुनि की रेती का एक पवित्र स्थान था जहां से यात्रा वास्तव में शुरु होती थी। सम्पूर्ण भारत से आये भक्तगण इस मंदिर में सुरक्षित यात्रा के लिए प्रार्थना करते थे, गंगा में स्नान करने के बाद आध्यात्मिक शांति के लिए पैदल यात्रा शुरु करते थे। श्री विनोद द्रिवेदी द्विवेदी, एक स्कूल शिक्षक जो इस शहर के इतिहास को जानने में अधिक रुचि रखते हैं, के अनुसार इस मंदिर की स्थापना नौंवी शताब्दी में आदि शंकराचार्य के द्वारा की गई।
मुनि की रेती टिहरी रियासत का एक हिस्सा था तथा शत्रुघ्न मंदिर की देखभाल टिहरी के राजा करते थे। वास्तव में, वहां जहां आज लोक निर्माण विभाग का आवासीय क्वार्टर है पहले रानी का घाट था यहां पहले टिहरी की रानी तथा उनकी दासिया स्नान करने आती थीं। इससे थोड़ी दूर राजधराने के मृतकों के दाह-संस्कार का स्थान तथा फुलवाडी थे। दुर्भाग्य से उस स्थान पर अब कुछ भी पुराना मौजूद नहीं है।
इस शहर के एक बुजुर्ग निवासी, श्री एच एल बदोला कहते हैं कि “टिहरी के राजा लालची नहीं थे, उन्होंने बहुत सारी जमीन जैसे देहरादून तथा मसुरी अंग्रेजों को दे दी। उन्होंने ऋषिकेश में रेलवे निर्माण के लिए जमीन दी तथा ऋषिकेश के रावत ने ऋषिकेश तक रेल स्टेशन बनाने का खर्च दिया। राजा ने अगर थोड़ा और भी सोचा होता तो आसानी से रेल मार्ग मुनि की रेती तक पहूंच जाता।”
उन दिनों रेलवे स्टेशन से मुनि की रेती तक बैलगाड़ी से पहूंचा जाता था और जब तक कि चन्द्रभाग पुल का निर्माण रियासत सरकार द्वारा न कराया गया तब तक हाथी के पीठ पर बैठकर नदी पार किया जाता था। श्री बदोला कहते हैं कि खास इसी मकसद के लिए राजा मुनि की रेती में एक हाथी रखते थे।
कैलाश आश्रम की स्थापना वर्ष 1880 में हुई और इस आश्रम के आस-पास धीरे-धीरे शहर का विकास हुआ जहां चाय की कुछ दूकानें थी, जो आध्यात्मिक ज्ञान सीखने आये लोगों के लिए बनी थी। वर्ष 1932 में शिवानन्द आश्रम की स्थापना हुई जिनका इस शहर को योग एवं वेदान्त केन्द्र के रूप में विकास के लिए एक बड़ा योगदान है। इसका श्रेय इसके संस्थापक स्वामी शिवानन्द को जाता है जिन्होंने योग एवं वेदान्त को आसानी से समझने लायक बनाकर पश्चिम के देशों में प्रसिद्ध किया।
बॉर्डर कश्मीर
बॉर्डर कश्मीर, बॉलीवुड की एक हिंदी एक्शन फिल्म हेैं, जिसका निर्देशन तीरथ सिंह जौहर ने किया है। यह फिल्म 19 जुलाई 2002 को रिलीज़ हुई थी।
संक्षेप
फिल्म कश्मीरी बॉर्डर पर सेट की गई कहानी है, जहां पाकिस्तान नियंत्रण रेखा (POK) पर आतंकवादी गतिविधियों को अंजाम देता है। और बहादुर भारतीय सैनिक(आर्मी) दोषियों के खिलाफ लड़ते हैं।
कृष्ण एला
पढ़ें
भारत बायोटेक अभिनव वैक्सीन अनुसंधान में एक अग्रणी के रूप में उभरा है। डॉ। एला पशु चिकित्सा वैक्सीन और खाद्यान्न   पर एक अनुसंधान संगठन के रूप में देश में जैव प्रौद्योगिकी बुनियादी ढांचे को विकसित करना चाहता है   ।
पुरस्कार
एलटी ईटी वर्तमान में स्पेशलाइज्ड रिसर्च इंस्टीट्यूशंस में हेल्थ केयर इंडस्ट्रियल अवार्ड है।
जेआरडी टाटा - इस वर्ष वर्तमान विशेष आधुनिक वैज्ञानिक पुरस्कार। मैरिको ने इनोवेशन अवार्ड जीता है, जिसमें यूनिवर्सिटी सदर्न कैलिफोर्निया - एशिया-पैसिफिक लीडरशिप अवार्ड शामिल है।
बनाए रखा
केंद्रीय मंत्रिमंडल में वैज्ञानिक सलाहकार समिति के सदस्य।
सीएसआईआर गवर्निंग काउंसिल के सदस्य। CCMB गवर्निंग काउंसिल के सदस्य। सीएसआईआर राष्ट्रीय अनुसंधान के लिए राष्ट्रीय अनुसंधान के सदस्य। राष्ट्रीय अनुसंधान यात्रा- विश्व स्वास्थ्य संगठन के सदस्य, मुख्य विस्कॉन्सिन-मैडिसन विश्वविद्यालय संस्थान।
जुहू बीच
जुहू बीच मुंबई में स्थित एक प्रमुख सागर तट हैं। यह बीच मुंबई का एक मुख्य पर्यटन स्थल होने के साथ ही फिल्म निर्माताओं की विशेष पसंद हैं। इस सागर तट को कई हिंदी एवं अन्य भाषाओं की फिल्मो में दिखाया गया हैं। जुहू बीच के साथ जुहू चौपाटी भी काफी प्रसिद्ध है।
रामेश्वर प्रसाद (सीपीआई (एमएल) लिबरेशन)
रामेश्वर प्रसाद एक भारतीय राजनीतिज्ञ हैं, जिनका संबंध भारतीय कम्युनिस्ट पार्टी (मार्क्सवादी-लेनिनवादी) मुक्ति से है। वह CPI (ML) लिबरेशन की एक केंद्रीय समिति के सदस्य और ऑल इंडिया एग्रीकल्चरल लेबर एसोसिएशन (AIALA) के अध्यक्ष हैं।
पृष्ठभूमि
रामेश्वर प्रसाद एक नोनिया परिवार से हैं और वे ईंट-भट्टे के मजदूर के बेटे हैं। पार्टी के पूर्णकालिक कार्यकर्ता बनने के लिए, 1979 में प्रसाद ने स्कूल छोड़ दिया।  उन्होंने बांसडीहर हाई स्कूल, भरतपुरा, बिहार में पढ़ाई की।
संसद के सदस्य
उन्हें 1989 में भारतीय राष्ट्रीय संसद के निचले सदन लोकसभा के लिए चुना गया, जो कि अराहा निर्वाचन क्षेत्र से भारतीय पीपुल्स फ्रंट के उम्मीदवार के रूप में 178,211 वोट हासिल करके जीते थे। वह बिहार के पहले नक्सली सांसद बने।  उनका चुनावी नारा था (हर मजदूर के लिए रोज़ रोटी, हर दलित के लिए गरिमा, हर किसान के लिए पानी और ज़मीन, हर युवा के लिए रोज़गार)।  उन चुनावों में चुने जाने के लिए वे भारतीय पीपुल्स फ्रंट के एकमात्र उम्मीदवार थे।
1991 के लोकसभा चुनाव में प्रसाद अपनी संसदीय सीट हार गए, फिर से भारतीय पीपुल्स फ्रंट के उम्मीदवार के रूप में खड़े हुए। उनका वोट घटकर 117,262 (17.17%, तीसरे स्थान पर रहा)।
विधानसभा सदस्य
उन्होंने 1995 के बिहार विधान सभा चुनाव में सीपीआई (एमएल) लिबरेशन उम्मीदवार के रूप में 36,760 वोट (34.23%) के साथ संध्या सीट जीती। प्रसाद 2000 का चुनाव हार गए, 28,776 वोट (25.21%) के साथ तीसरे स्थान पर रहे।
1996 के लोकसभा चुनाव में प्रसाद 146,398 वोट (22.97%) के साथ अरहर सीट पर तीसरे स्थान पर आए। उन्होंने 1999 के चुनाव में फिर से अरुणा लोकसभा सीट से चुनाव लड़ा, फिर 141,939 वोट (20.82%) के साथ तीसरे स्थान पर रहे।
आपराधिक मुकदमें
भारतीय दंड संहिता, शस्त्र अधिनियम 1959 और विस्फोटक पदार्थ अधिनियम 1883 के तहत बिहार के विभिन्न जिलों में प्रसाद के खिलाफ संज्ञेय अपराध के सात मामले हैं 2000 में, एक विरोध के सिलसिले में अरहा कलेक्ट्रेट और कोर्ट में हिंसक टकराव हुआ था। सीपीआई (एमएल) लिबरेशन एक्टिविस्ट की पुलिस हत्या के खिलाफ।  प्रसाद और अन्य पर दूसरों के साथ नेतृत्व करने का आरोप लगाया गया है, 1500 से 2000 व्यक्तियों की भीड़ जो कलक्ट्रेट और सिविल कोर्ट ऑफ अराह के परिसर में घुस गए, जिन्होंने पथराव किया और बम विस्फोट भी किया।  चार सीपीआई (एमएल) लिबरेशन कार्यकर्ता पुलिस की गोलीबारी में मारे गए।  सीपीआई (एमएल) लिबरेशन का दावा है कि स्थानीय पुलिस ने सीपीआई (एमएल) लिबरेशन नेताओं (प्रसाद सहित) के खिलाफ आपराधिक मामलों को एक प्रतिशोधी उपाय के रूप में दर्ज किया था।   उनकी पार्टी ने प्रसाद की गिरफ्तारी की कड़ी निंदा करते हुए इसे 'अवैध' करार दिया।  उस पर भारतीय दंड संहिता की धारा 147, विस्फोटक पदार्थ अधिनियम 1883 और धारा 27 के शस्त्र अधिनियम की धारा 147, 148, 149, 323, 324, 307, 337, 353, 332, 333 और 182 के तहत आरोप लगाए गए हैं और शस्त्र अधिनियम 1959 की धारा 27 लगाए गए । [२१]
मोहनपुर गाँव, पुनपुन (पटना)
मोहनपुर पुनपुन, पटना, बिहार स्थित एक गाँव है।
राजेपुर गाँव, फूलपुर (इलाहाबाद)
राजेपुर फूलपुर, इलाहाबाद, उत्तर प्रदेश स्थित एक गाँव है।
मल्ली लोहारी, गरुङ तहसील
मल्ली लोहारी, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
शाहाबाद जिला
शाहाबाद, १९७२ के पहले तक बिहार का एक जिला था जिसे १९७२ में दो जिलों में विभक्त कर दिया गया, आरा और रोहतास। इसके बाद फिर से १९९१ में रोहतास से काटकर कैमूर जिला बनया गया १९९२ में भोजपुर से बक्सर जिला निकला।
देवायिगूड, तिर्यानि मण्डल
देवायिगूड, तिर्यानि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
जैन्तापुर उपज़िला
जैन्तापुर उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह सिलेट विभाग के  सिलेट ज़िले का एक उपजिला है, जिसमें, ज़िला सदर समेत, कुल 13 उपज़िले हैं, और मुख्यालय  सिलेट सदर उपज़िला है। यह बांग्लादेश की राजधानी ढाका से उत्तर-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
जैन्तापुर उपजिला बांग्लादेश के पूर्वी सीमान्त में स्थित, सिलेट विभाग के  सिलेट जिले  में स्थित है।
बाहरी कड़ियाँ
श्रेणी:सिलेट विभाग के उपजिले
सी. एम. पूनाचा
राजनीति में सक्रियता
वर्ष 1935 में पूनाचा कूर्ग ज़िला कांग्रेस कमेटी के सेक्रेटरी रहे। 1938 में प्रान्तीय कमेटी की कार्यकारिणी, अखिल भारतीय कांग्रेस कमेटी के सदस्य तथा कुर्ग ज़िला बोर्ड के लिए निर्वाचित हुए तथा 1941 में इसके अध्यक्ष भी रहे। वे सन 1945-1951 तक परिषद के कांग्रेस विधायक दल के नेता भी रहे। वे 1947-1951 में संविधान सभा के सदस्य तथा अस्थायी संसद के सदस्य रहे।
देश की आज़ादी के बाद सी. एम. पुनाचा (27 मार्च 1952 से 31 अक्टूबर 1956) तक कुर्ग राज्य के मुख्यमंत्री बने। 1 नवम्बर 1956 को कूर्ग राज्य का मैसूर स्टेट (कर्नाटक) में विलय कर दिया गया।
कूर्ग राज्य के विलय के बाद वह मैसूर स्टेट (कर्नाटक) के (1956 - 62) तक उद्योग तथा वाणिज्य मंत्री बनाये गये, तथा (1957 - 62) तक वह मैसूर स्टेट (कर्नाटक) के गृह मंत्री का पदभार संभाला।
1964 में उन्हें मैसूर स्टेट (कर्नाटक) से राज्यसभा के लिए चुना गया। (1 जनवरी 1966 से 24 जनवरी 1966) तक उन्होंने केन्द्र में वित्त (राज्यमंत्री) का पदभार संभाला।
(25 जनवरी 1966 से 12 मार्च 1967) तक वह केन्द्र की सरकार में परिवहन, विमानन, शिपिंग और पर्यटन (राज्यमंत्री) बने। 1967 के संसदीय चुनाव में वह मैंगलोर लोकसभा सीट से विजयी हुए और (30 मार्च 1967 से 14 फरवरी 1969) तक केन्द्र की इन्दिरा गांधी सरकार में उन्होंने भारत के रेलमंत्री तथा (15 फरवरी 1969 से 17 मार्च 1971) तक इस्पात और भारी इंजीनियरिंग मंत्री  के रूप में पदभार संभाला।
1971 के संसदीय चुनाव में उन्हें हार का सामना करना पड़ा। (17 अगस्त 1978 से 29 अप्रैल 1980) तक उन्होने मध्यप्रदेश के राज्यपाल के रूप में सेवा प्रदान की।
(30 अप्रैल 1980 से 17 अगस्त 1983) तक वह तीन बार उड़ीसा के राज्यपाल नियुक्त किया गया। राजनीति के खिलाड़ी सी. एम. पुनाचा का निधन 3 अगस्त, 1990 को हुआ।
फ़िल्मफ़ेयर सर्वश्रेष्ठ पार्श्व गायक पुरस्कार
फ़िल्मफ़ेयर सर्वश्रेष्ठ पार्श्व गायक पुरस्कार हिंदी फिल्मों के लिए वार्षिक फिल्मफेयर पुरस्कार के हिस्से के रूप में फिल्मफेयर द्वारा दिया जाने वाला पुरस्कार है। यह किसी पुरुष पार्श्व गायक को दिया जाता है जिसने फिल्म गीत में उत्कृष्ट प्रदर्शन किया है। यद्यपि पुरस्कार समारोह की स्थापना 1954 में हुई थी लेकिन 1959 में सर्वश्रेष्ठ पार्श्व गायक की श्रेणी शुरू की गई थी। यह पुरस्कार 1967 तक पुरुष और माहिला गायक दोनों के लिए शुरू में एक ही था। इस श्रेणी को अगले वर्ष विभाजित किया गया था और जब से पुरुष और महिला गायक को अलग पुरस्कार से प्रस्तुत किया जाता है।
फायलोडैक्टाएलिडाए
फायलोडैक्टाएलिडाए (Phyllodactylidae) छिपकलियों के गेक्को उपगण का एक जीववैज्ञानिक कुल है, जिसमें 10 वंशों में 150 से अधिक जातियाँ सम्मिलित हैं। यह नवजगत, उत्तर अफ्रीका, मध्य पूर्व और यूरोप में मिलती हैं।
शरद यादव
शरद यादव (जन्म 1 जुलाई 1947 - 12 जनवरी 2023) भारत की एक राजनीतिक पार्टी जनता दल (यूनाइटेड) के पूर्व राष्ट्रीय अध्यक्ष थे। उन्होंने बिहार प्रदेश के मधेपुरा लोक सभा निर्वाचन क्षेत्र से चार बार लोक सभा का प्रतिनिधित्व किया था, दो बार मध्यप्रदेश के जबलपुर से सांसद चुने गये थे, एक बार उत्तर प्रदेश के बदायूं से लोकसभा के लिए चुने गए और शरद यादव संभवतः भारत के पहले ऐसे राजनेता हैं जो तीन राज्यों मध्यप्रदेश, उत्तर प्रदेश और बिहार से लोकसभा के सदस्य के लिए चुने गए थे।
शरद यादव राष्ट्रीय जनतांत्रिक गठबंधन के संयोजक थे परन्तु उनकी पार्टी द्वारा गठबंधन से सम्बन्ध विच्छेद कर लेने के कारण उन्होंने संयोजक पद से त्याग पत्र दे दिया। राजनीतिक गठजोड़ के माहिर खिलाड़ी शरद यादव को बिहार के मुख्यमंत्री नीतीश कुमार का राजनीतिक गुरु माना जाता है|
कटोरा
कटोरा भारतीय खाना बनाने में इस्तेमाल होनेवाला बर्तन है। इसमें अधिकतर खाना खाने या रखने का काम किया जाता है। किंतु बनाने के काम भी आता है।
डॅल्टा एयरलाइन्स
डेल्टा एयर लाइन्स, इंक (nyse: DAL) संयुक्त राज्य अमेरिका में आधारित एक प्रमुख एयरलाइन है जिसका मुख्यालय अटलांटा, जॉर्जिया में है। एयरलाइन एक विस्तृत घरेलू और अंतरराष्ट्रीय नेटवर्क संचालित करती है और अंटार्कटिका को छोड़कर सभी महाद्वीपों में सर्विस करती है। डेल्टा और उसकी सहायक कंपनिया हर दिन 4000 उड़ानों से अधिक संचालित करती हैं।
डेल्टा एयरलाइन्स
डेल्टा एयरलाइन्स एक बृहद अमेरिकन एयरलाइन्स है जिसका मुख्यालय अटलांटा जोर्जिया में है। यह एयरलाइन्स ६ महाद्वीपों के लिए अपनी घरेलू एवं अंतर्राष्ट्रीय चैन के द्वारा सेवा प्रदान करती है। डेल्टा एयरलाइन्स तथा इसकी अन्य सहयोगी इकाइयाँ प्रतिदिन ५००० उड़ानों का संचालन करती हैं तथा इसमें लगभग ८०,००० कर्मचारी कार्य करते हैं। डेल्टा अपने यात्रियों के मनोरंजन एवं अन्य आवश्यकताओं की आपूर्ति के लिए विभिन्न सुविधाएँ उपलब्ध करवाती है।
इतिहास
डेल्टा एयरलाइन का प्रारंभ हफ़ डलंड डस्टर के रूप में हुआ था जिसनें मैकॉन जोर्जिया में ३० मई १९२४ को हुए एरियल क्रॉप डस्टिंग संचालन में भाग लिया। सन १९२५ में यह कंपनी मोनरो लुसिआना में प्रतिस्थापित कर दी गयी। इसके प्रारंभिक डायरेक्टरों में से एक नें इसे १३ सितम्बर १९२८ को खरीद लिया तथा इसका नाम डेल्टा एयर सर्विस कर दिया। १९२९ के अंत तक इसनें यात्री सेवा प्रदान करना शुरू कर दिया। इसमें एक यात्री उस स्थान पर बैठ जाया करता था जहाँ पर सामान्य तौर से उर्वरक रखे जाते थे। इसके प्रारंभिक मार्ग दक्षिणी पूर्वी राज्यों में से थे।
बाद में डेल्टा में नए नए मार्गों तथा अन्य एयरलाइन्स के विलयन के साथ वृद्धि होने लगी। सन १९६० में इसनें प्रोपेलर प्लेन्स को जेट से बदल दिया।
संचालन
डेल्टा का कॉर्पोरेट मुख्यालय, अटलांटा शहर की सीमा में हीं, एक कॉर्पोरेट कैंपस में हर्ट्सफील्ड जैकसन अटलांटा इंटरनेशनल एअरपोर्ट की उत्तरी परिधि पर स्थित है। यह स्थान सन १९४१ से डेल्टा का मुख्यालय है, जबसे कंपनी नें अपना ऑफिस मोनरो लुसिआना से ग्रेटर अटलांटा में प्रतिस्थापित कर दिया।
लक्ष्य
डेल्टा एयरलाइन्स प्रतिदिन ४,९३२ उड़ानों का संचालन करती है वहीँ डेल्टा कनेक्शन प्रतिदिन २,५३३ दैनिक उड़ानों का संचालन करती है। डेल्टा एयरलाइन्स अपने प्रकार की ऐसी एयरलाइन्स में से एक है जो की मानवों द्वारा रहन सहन के लिए प्रयोग किये जाने वाले सभी ६ महाद्वीपों पर अपनी सेवाओं का संचालन करती है।
बेडा
डेल्टा विमान सेवा किसी भी विमान सेवा से ज्यादा बोइंग ७५७ विमान रखने वाली विमान सेवा है। जनवरी २०१३ के आकड़ों के अनुसार डेल्टा एयरबस, बोइंग तथा मैकडोनेल डगलस द्वारा निर्मित किये गए ७०० से अधिक एयर क्राफ्ट्स का संचालन करती है। यह कैरिअर सेवा यू-एस की किसी भी एयरलाइन सेवा से बड़े बोइंग ७५७, बोइंग ७६७ एवं एयरबस ए३३० बेड़े का संचालन करती है।
सेवाएँ
५ अगस्त २००८ को डेल्टा नें घोषणा की कि यह अपने विमानों पर एयरसेल मोबाइल ब्रॉड बैंड नेटवर्क स्थापित करेगी ताकि इसके यात्रियों को उनकी वाई - फाई सुविधा वाली डिवाइसों, जैसे की लैपटॉप, स्मार्टफोन एवं पी-डी-ए आदि पर इन्टरनेट एक्सेस करने की सुविधा मिल सके। हालंकि यह सेवा पहले कुछ एक विमानों के लिए ही शुरू की गयी थी पर बाद में इसे सभी विमानों के लिए शुरू कर दिया गया। आज डेल्टा अपने यात्रियों को वाई – फाई सुविधा प्रदान करने वाली सबसे बड़ी विमान सेवा है।
कुछ एक विमानों को छोड़ कर सभी विमानों पर ऑडियो एवं विडियो से मनोरंजन की सुविधा उपलब्ध है। ऑन बोर्ड सुविधाओं में अच्छे भोजन एवं खाद्य पदार्थों की सेवाएँ भी प्रदान की जाती हैं।
योगवार्तिक
योगवार्तिक, विज्ञानभिक्षु द्वारा रचित योग का प्रामाणिक ग्रन्थ माना जाता है। पतंजलि के योगसूत्र ग्रन्थ पर सबसे प्रमाणिक भाष्य व्यास भाष्य है और योगवार्तिक, व्यासभाष्य की सुस्पष्ट व्याख्या प्रस्तुत करता है।
पतंजलि के योगसूत्र को अवगम्य करने के लिये व्यास-भाष्य प्रमाणिक व्याख्या है तो व्यास भाष्य को समझने के लिये विज्ञानभिक्षु की व्याख्या निश्चित रूप से अत्यन्त उपोयगी है। योगशास्त्र पर विभिन्न मत-मतान्तरों पर भी इस ग्रन्थ में वर्णन-आलोचन-अनुशीलन प्रस्तुत किया गया है। रामशंकर भट्टाचार्य के मतानुसार, समकालीन मतों के साथ समन्वय का प्रयास भी किया गया है।(पातंजल योगदर्शनम्, पृ.74)
योगवार्तिक में योगविवेचन में गहरी अन्तर्दृष्टि दिखायी देती है। साथ ही स्मृति-पुराण आदि सन्दर्भों के द्वारा विज्ञानभिक्षु ने सांख्य-योग शास्त्र का सुष्ठुतया परिपोषण किया है। आपने अपने वार्तिकग्रन्थ में मौलिकता को भी प्रदर्शित किया है तथा योगभाष्य पर उपलब्ध अन्य ग्रन्थों से अपने विचार न मिलने को या उन ग्रन्थों में न्यूनताओं का भी उल्लेख प्रदर्शित किया है। जैसे योगसूत्र के प्रथमपाद के 19 वें तथा 21 वें सूत्र की व्याख्या में वे वाचस्पति मिश्र के मत का भी खण्डन करते है। व्याख्या के प्रसंग में भी विज्ञानभिक्षु के द्वारा सम्बन्धित अनेक सम्प्रदायों, दार्शिनिकों के वचनों तथा मतों का उल्लेख कर अपने ग्रन्थ को अधिक समृद्ध तथा उपयोगी बनाया गया है। जैसे – नास्तिक – 2/15, वेदान्तमत - 4/19, न्यायवैशेषिक दर्शनम् - 4/21, 3/13, 2/20, 2/5 योगशास्त्रविशेष - 3/30, योगशास्त्रानन्तरम् - 3/26, 3/28।
उपरोक्त पाठभेद विज्ञानभिक्षु के मतानुसार कुछ तो यथार्थ हैं तथा कुछ वास्तव में लेखक के प्रमाद के कारण (लेखनत्रुटि) स्वरूप उत्पन्न हुये है।
जर्सी नंबर 10
जर्सी नंबर 10 एक भारतीय टेलीविजन श्रृंखला है जिसका प्रीमियर 5 नवंबर 2007 को सब टीवी पर हुआ था।
कथानक
कहानी दो सौतेले भाइयों, नकुल और अर्जुन के इर्द-गिर्द घूमती है, जिनका भारत का अगला क्रिकेट सुपरस्टार बनने का सपना है। क्रिकेट अकादमी के स्टार अर्जुन को अपने पिता का सिंहासन विरासत में मिला है और वह लोकप्रिय और धनी हैं; जबकि सिंगल मदर की इकलौती संतान नकुल ने संघर्ष किया है। वे मिलते हैं और कई खुलासे होते हैं जो नकुल के संघर्ष को और अधिक सार्थक और मार्मिक बनाते हैं।
जहां युवा दुनिया में अपना स्थान पाने के लिए संघर्ष करते हैं, वहीं वयस्कों को उनके द्वारा वर्षों पहले लिए गए निर्णयों के परिणामों से निपटने के लिए छोड़ दिया जाता है। नकुल के पिता-रघुवीर राय और मां लीला सलगांवकर कॉलेज जानेमन थे। जब लीला अपने वरिष्ठ वर्ष के दौरान गर्भवती हुई, तो वह रघुवीर के अपने जीवन और करियर को पहले रखने के फैसले से तबाह हो गई थी। जब रघुवीर का क्रिकेट करियर का सपना फीका पड़ गया, तो वह अपनी नई पत्नी और अपने नवजात बेटे अर्जुन के साथ शहर लौट आए। जब लीला नकुल के साथ लोनावाला लौटती है, तो उसकी यादें उसे सताती हैं।
बीरमहाराजपुर
बीरमहाराजपुर (Birmaharajpur) भारत के ओड़िशा राज्य के सुबर्णपुर ज़िले में स्थित एक नगर है। यह महानदी से उत्तर में कई बिखरे हुए कस्बों में बसा हुआ नगर है।
मोहिउद्दीनपुर गाँव, पुनपुन (पटना)
मोहिउद्दीनपुर पुनपुन, पटना, बिहार स्थित एक गाँव है।
शेट्पल्लि, खानापूर मण्डल
शेट्पल्लि, खानापूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मेंढर तहसील
मेंढर तहसील (Mendhar Tehsil) भारत के जम्मू और कश्मीर राज्य के पुंछ ज़िले में स्थित एक नगर और तहसील है।
मवई, गरुङ तहसील
मवई, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
चड़िक
चड़िक (Charik) भारत के पंजाब राज्य के मोगा ज़िले में स्थित एक गाँव है।
अरूप कुमार गोस्वामी
अरूप कुमार गोस्वामी (जन्म 11 मार्च 1961) एक भारतीय न्यायाधीश हैं। जनवरी 2021 में उन्होंने आंध्र प्रदेश उच्च न्यायालय के मुख्य न्यायाधीश के रूप में पद ग्रहण किया। इससे पहले, उन्होंने सिक्किम उच्च न्यायालय के मुख्य न्यायाधीश के रूप में कार्य किया।
ग्वीनछोटा-ल०व०-४, सतपुली तहसील
ग्वीनछोटा-ल०व०-४, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
बाह्य प्रत्यक्षवाद
बाह्य प्रत्यक्षवाद ज्ञानमीमांसा का एक सिद्धान्त है जिसके अनुसार बाह्य वस्तु का ज्ञान अनुमान से नहीं वरन् प्रत्यक्ष प्राप्त होता है। प्रत्यक्ष ज्ञान संभव माने बिना अनुमान नहीं लगाया जा सकता। यदि बाह्य वस्तु का प्रत्यक्ष कभी न हुआ हों, तो मानसिक प्रतिरूपों से बाह्य वस्तु का अस्तित्व सिद्ध ही नहीं हो सकता। इसलिए बाह्य वस्तु का ज्ञान अनिवार्य रूप से प्रत्यक्ष ही होता है। इंद्रियों के द्वारा जो कुछ दिखाई या सुनाई पड़ता है, बाह्य वस्तुएँ वैसी ही होती हैं।
भारत में बौद्ध दर्शन की वैभाषिक शाखा के प्रवर्तक इस सिद्धांत को स्वीकार करते हैं। वे बाह्य वस्तु और मन दोनों का अस्तित्व मानते हैं। मन में बाह्य वस्तु का प्रत्यक्ष ज्ञान प्राप्त होता है। यह प्रत्यक्ष ज्ञान इंद्रियों के माध्यम से होता है। इंद्रियाँ बाह्य जगत् के साथ संपर्क में आकर उससे एक प्रकार का संस्कार प्राप्त करती हैं। वे उन संस्कारों के साथ चित्त को प्रबुद्ध कर उसमें चेतना उत्पन्न कर देती हैं। तभी चित्त में संसार के ज्ञान का उदय होता है। जो वस्तु इंद्रियग्राह्य नहीं है, उसे मन भी नहीं जान सकता। अत: इंद्रियातीत वस्तुओं की सत्ता (जैसे आत्मा) वैभाषिकों को स्वीकार नहीं है।
पश्चिम में आधुनिक नव्यवस्तुवादी (नियो रियलिस्ट) भी बाह्यप्रत्यक्षवाद का समर्थन करते हैं। वस्तुवादी विचारधारा नई नहीं है और न बाह्यप्रत्यक्षवाद। मनुष्य स्वभाव से ही इस सिद्धांत को आदि काल से मानता आ रहा है। अरस्तू के दर्शन में इसके तत्व उपलब्ध हैं। संत टॉमस एक्विनस् ने १३वीं शताब्दी में इसका पुन: प्रतिपादन किया। आधुनिक युग में बाह्यप्रत्यक्षवादी विचारधारा जर्मनी में उदित हुई। वहाँ वस्तुवादी दार्शनिक फ्रेंज ब्रेंटानो, एलेकजेंडर मीनांग, एडमंड हसरल आदि ने बाह्य-प्रत्यक्षवाद का समर्थन किया। उनसे प्रभावित इंग्लैंड के दार्शनिक जी. ई. मूर, बट्रेंड रसेल आदि ने भी इस सिद्धांत को स्वीकार किया। इसके उपरांत अमरीका तथा अन्य अनेक देशों में इसके अनुयायी पैदा हो गए।
मरालिक
मरालिक  आर्मेनिया का एक समुदाय है। यह शिराक मर्ज़ (प्रांत) में आता है। इसकी स्थापना 1995 में हुई थी। यहां की जनसंख्या 5,386 है।
महिंद्रा बोलेरो
महिन्द्रा बोलेरो (Mahindra Bolero) महिन्द्रा एण्ड महिन्द्रा द्वारा निर्मित गैर-सड़क वाहन है। कीमत: महिन्द्रा बोलेरो के विभिन्न इंधन ट्रिम के अनुसार अलग अलग कीमत है। डीजल से वाले वाहनों की कीमत 6,03,937 रुपये से 7,78,046 रुपये तक है।
आदि बद्रीनारायण शत्रुघ्न मंदिर
https://web.archive.org/web/20160829051024/https://commons.wikimedia.org/wiki/File:Color_temple.jpg
प्राचीन आदि बद्रीनारायण शत्रुघ्न मंदिर
प्राचीन मंदिर पौराणिक ए॰ं ऐतिहासिक रूप से मुनि की रेती के लिए॰ए॰ प्रमुख स्थल है। यह दो मंजिला पार्किंग के नजदीक नव घाट के पास स्थित है। यही वह स्थान है जहां से प्राचीनकाल में कठिन पैदल चार धाम तीर्थ यात्रा शुरु होती थी।
ऐसा माना जाता है कि उत्तराखंड में स्थित चारों में से ए॰ इस मंदिर की स्थापना नौवीं सदी में आदि शंकराचार्य ने की। इस मंदिर की स्थापत्य उस समय के अन्य मंदिरों से मिलती है। मंदिर का मुख्य मूर्तियाँ आदि बद्री तथा शत्रुघ्न काले पत्थर से नक्काशी युक्त है। उनके बगल में भगवान राम, सीता तथा लक्ष्मण की मूर्ति के साथ गुरु वशिष्ठ की ए॰ छोटी मूर्ति सफेद संगेमरमर से बनी है। चारों धामों की तीर्थयात्रा सुगमता पूर्ण तथा कठिनाई रहित पूर्ण हो, इसलिए॰आदि बद्री तथा भगवान शत्रुघ्न की मूर्ति ए॰ साथ स्थापित की गई है, ऐसा माना जाता है। इस मंदिर परिसर के बाहर हनुमान की प्रतिमा इन्हें सुरक्षा प्रदान करती है और भगवान हनुमान इस क्षेत्र में लोगों द्वारा पूजा-अर्चना का उत्तर देने के लिए॰जिम्मेवार हैं।
प्रातः 4.30 बजे तथा सायं 7 बजे यहां आरती Click Here to Stream Video होती है ए॰ं इस आरती में शामिल होना फलदायक है।
न्यूनोक्‍ति
राजनयिक क्षेत्र में ऐसे कथनों का प्रयोग किया जाता है जिनके फलस्वरूप कटु वातावरण में सरसता आ सके और उत्तेजनात्मक बात भी नम्रता का रूप धारण कर सके। ऐसे कथनों को न्यूनोक्ति (न्यून + उक्ति ; understatement) कहते हैं।
उदाहरण
इस प्रकार के न्यूनोक्तियों की सूची पर्याप्त लम्बी है। केवल उदाहरण के लिए कुछ का उल्लेख किया जा सकता है।
न्यूनोक्ति के लाभ
न्यूनोक्तियाँ राजकीय आचरण की दृष्टि से उल्लेखनीय स्थान रखतीं हैं। ये कठिन से कठिन परिस्थितियों में भी शिष्टतापूर्ण एवं सौम्य वातावरण बनाते हैं तथा जन-साधारण में अनावश्यक उत्तेजना व्याप्त नहीं होने देते। शिष्ट शब्दों में शान्तिपूर्वक एक राजनयज्ञ अपनी सरकार के अमैत्रीपूर्ण विचारों का प्रदर्शन कर देता है। ये न्यूनोक्तियाँ वातावरण को उत्तेजनापूर्ण होने से रोकतीं हैं। यदि इन शब्दों पर शिष्टता का शहद न लगाया जाये तो ये इतने कटु हो जायेंगे कि अन्य राज्य इनको निगल भी न सके और शीघ्र युद्ध की घोषणा कर दे। प्रो॰ निकल्सन के मतानुसार इस परम्परागत संचार व्यवस्था का लाभ यह है कि इसके द्वारा जो नरम वातावरण तैयार होता है उसमें एक राज्य बिना उत्तेजना के भी गम्भीर चेतावनी दे देता है।
न्यूनोक्ति के दोष
न्यूनोक्तियाँ की हानि यह है कि वास्तव से संकटपूर्ण स्थितियों में भी इस प्रकार की उक्तियां सर्वसाधारण को प्रवचना में डाल देती हैं। जनता यह समझने लगती है कि देश के सामने कोई गम्भीर संकट नहीं है तथा दूसरे राज्यों के उनके राज्य के सम्बन्ध स्नेहपूर्ण और मैत्रीपूर्ण है। जनतन्त्र में जनता की यह असावधानी खतरनाक बन जाती है। जिस प्रकार किसी बात का अनुचित प्रयोग संकट उत्पन्न कर देता है उसी प्रकार किसी बड़े संकट के समय कथन की नम्रता जनता को आवश्यकता से अधिक नम्र और निश्चित बना देती है। जनता यह नहीं जान पाती कि उसके राज्य के सम्बन्ध में किस देश के साथ कब बिगड़ रहे हैं और कब सुधर रहे हैं। शब्दों को तोड़-मरोड़ कर कहने से उनके अर्थ के बारे में भी दुविधा उत्पन्न हो जाती है। कहा कुछ जाता है और वास्तव में उसका अर्थ कुछ और समझ लिया जाता है। असावधानी के कारण अनेक अर्थों का अनर्थ हो जाता है। प्रो॰ निकल्सन ने इस सम्बन्ध में एक रोचक उदाहरण प्रस्तुत किया है। इंग्लैण्ड के एक महावाणिज्य दूत ने पर राष्ट्र विभाग को यह सूचना भेजी कि ‘मुझे बड़े दुःख के साथ लिखना पड़ता है कि मेरे अधीनस्थ एक उप-वाणिज्य दूत अपने स्वास्थ्य की उतनी चिन्ता नहीं करता जितनी करने के लिये डाक्टर उसे सलाह देते हैं'। वास्तव में सम्बन्धित उप-वाणिज्य दूत सन्निपात अवस्था की अन्तिम सीमा पर था।
जनता द्वारा विदेश नीति के संचालन में अधिकाधिक रुचि लेने के कारण यह आवश्यक हो गया है कि राजनयज्ञों के शब्दों और कार्यों में सम्बन्ध रहे। जन साधारण को यह विश्वास होना चाहिये कि उनके विदेश मन्त्री या राजनयज्ञ जो कुछ वास्तव में कह रहे हैं वही उनका अर्थ है तथा वही वे वास्तव में करेंगे। आजकल शीत युद्ध की स्थिति में प्रचार कार्यों का महत्व बढ़ने के कारण, प्रत्येक राज्य विदेशी सरकार के प्रति आम रूप से अशिष्ट भाषा का प्रयोग करता है। छोटी सी बात को बढ़ा-चढ़ा कर कहा जाता है। बार-बार एक देश के कार्यों को अमैत्रीपूर्ण घोषित करते हुए भी युद्ध की घोषणा नहीं की जाती। सोवियत संघ ने नाटो, सिएटो और सैटो आदि के विरुद्ध यह बात कही थी कि इनकी सदस्यता को वह अमैत्रीपूर्ण कार्य मानेगा। इतने पर भी उसने किसी राज्य के प्रति युद्ध की घोषणा नहीं की वरन् इसके विपरीत पाकिस्तान आदि राज्यों को हथियार भी भेजे। स्पष्ट है कि आजकल न्यूनोक्ति की प्रथा को छोड़ा जा रहा है और अतिशयोक्ति पूर्ण कथनों की प्रकृति बढ़ती जा रही है। इस परिवर्तन के औचित्य के सम्बन्ध में विचारक एक मत नहीं हैं। न्यूनोक्तियों की परम्परा के पक्षधरों का कहना है कि अशिष्ट, कटु एवं उत्तेजनापूर्ण भाषा का प्रयोग यथासम्भव रोका जाना चाहिये तथा इसके स्थान पर समाचारपत्रों एवं अन्य संचार के साधनों द्वारा जनता को संक्षिप्त कथनों के अर्थ से परिचित कराया जाये ताकि इसकी बुराईयों को दूर किया जा सके।
मुनि की रेती
मुनि की रेती (Muni Ki Reti) भारत के उत्तराखण्ड राज्य के टिहरी गढ़वाल ज़िले में स्थित एक नगर है। यह ऋषिकेश के समीप और गंगा नदी के किनारे बसा हुआ है। मुनि की रेती अपने आश्रमों के लिए जाना जाता है।
विवरण
मुनि की रेती में इतिहास, पौराणिक परम्परा तथा आधुनिकता का एक जादुई मिश्रण है। जबकि यहां के लोग तथा सभ्यता रामायण तथा इससे भी पहले के युग से जुड़े हैं, यह शहर वर्तमान तथा भविष्य का एक बड़ा हिस्सा है। गंगा नदी के किनारे स्थित इस शहर का पर्यावरण प्रेरणा तथा शांत दोनों प्रदान करता है। मुनि की रेती के स्थानीय आकर्षणों में अनेकानेक प्राचीन मंदिर, आश्रम, परंपरागत स्थल शामिल हैं तथा भारत के वास्तविक रूप का आनंद उठाने का तीव्र मिश्रण है। शहर के आस-पास सैर-सपाटा आपको प्रसन्नता तथा शांति दोनो प्रदान करेगा।
पौराणिक संदर्भ
मुनि की रेती तथा आस-पास के क्षेत्र रामायण के नायक भगवान राम तथा उनके भाइयों के पौराणिक कथाओं से भरे हैं। वास्तव में, कई मंदिरों तथा ऐतिहासिक स्थलों का नाम राम, लक्ष्मण, भरत, शत्रुघ्न के नाम पर रखा गया है। यहां तक कि इस शहर का नाम भी इन्हीं पौराणिक कथाओं से जुड़ा है।
ऐसा कहा जाता है कि भगवान राम ने लंका में रावण को पराजित कर अयोध्या में कई वर्षो तक शासन किया और बाद में अपना राज्य अपने उत्तराधिकारियों को सौंप कर तपस्या के लिए उत्तराखंड की यात्रा की। प्राचीन शत्रुघ्न मंदिर के प्रमुख पुजारी गोपाल दत्त आचार्य के अनुसार जब भगवान राम इस क्षेत्र में आये तो उनके साथ उनके भाई तथा गुरु वशिष्ठ भी थे। गुरु वशिष्ठ के आदर भाव के लिए कई ऋषि-मुनि उनके पीछे चल पडे, चूंकि इस क्षेत्र की बालु (रेती) ने उनका स्वागत किया, तभी से यह मुनि की रेती कहलाने लगा। शालीग्राम वैष्णव ने उत्तराखंड रहस्य के 13वें पृष्ट पर वर्णन किया है कि रैभ्य मुनि ने मौन रहकर यहां गंगा के किनारे तपस्या की। उनके मौन तपस्या के कारण इसका नाम मौन की रेती तथा बाद में समय के साथ-साथ यह धीरे-धीरे मुनि की रेती कहलाने लगा। आचार्य के अनुसार, इस नगर का वर्णन स्कन्द पुराण के केदार खण्ड में भी मिलता है।
बोली जाने वाली भाषाएं
गढ़वाली, हिन्दी, पंजाबी एवं अंग्रेजी।
संगीत एवं नृत्य
स्थानीय निगम सदस्य श्रीमती शकुन्तला देवी के अनुसार यहां पारम्परिक गढ़वाली गीत या गाना गाकर अपने प्रियजनों को अपनी बात कहते थे। आज तो अब फोन है, इससे पहले पत्र थे लेकिन उससे पहले लोग गीतों से अपनी बात बताते थे। अपने प्रियजनों या परिवार से बिछुड़ने पर गीत का विषय विरह होता था तो उदाहरण के तौर पर गीतकार अपना दुःख चकोरी एक पक्षी – को सुनाते थे और उस पक्षी को कहते थे कि वे जाकर उनके प्रियजन को जाकर बताये कि वे उन्हें कितना प्यार करती हैं।
गाने के साथ ढ़ोल, दमाऊ, मुसक बाजा, नगाड़ा तथा बांसुरी बजाये जाते थे। ढ़ोल का एक अलग भी उपयोग था। कठिन पहाड़ी तराईयों में ढ़ोल बजाकर अपनी संवाद पहुंचाते थे। उदाहरण के तौर पर शादी के उत्सव में ढ़ोल बजाकर अगले गाँव यह बताया जाता था कि बारात निकल चुकी है और वह कब पहुंचेगी। चौफाला नृत्य, जिसमें पुरुष एवं महिलाएं बाहों में बाहें डालकर समुह में संगीत के धुन पर धीरे-धीरे नृत्य करते हैं, यहां का पारम्परिक नृत्य था।
स्थापत्य
विनोद द्विवेदी के अनुसार, प्राचीन शत्रुघ्न मंदिर नौंवी सदी के स्थापत्य कला के नमुने का एक बेहतरीन उदाहरण हैं जैसे कि मेहराब (जिसमें लकड़ी तथा सीमेन्ट पर कारीगारी की गई है। तथा लकड़ी के खंभों को कमल के फुल का आकार दिया गया है। उनके अनुसार, इस प्राचीन भवन के निर्माण में वास्तु शास्त्र के सिद्वातों को अपनाया गया है। श्री द्विवेदी इस बात की ओर भी ध्यान दिलाते हैं कि टिहरी के राजा द्वारा बनवाया गया दीवान लॉज, भारत-ग्रीस के मिले-जुले तरीके से बना है जो कि नरेन्द्र नगर के राजमहल के समान है। दूर्भाग्यवश, अब दीवान लॉज भी नहीं रहा। आज का स्थापत्य बाकी के उत्तर भारत से उतना अलग नहीं है और मुनि की रेती में भवन के निर्माण नदी के पत्थरों का प्रयोग किया जाता है।
परंपरागत शैली
मुनि की रेती के स्थानीय लोग पास के गांव जैसे तपोवन से आए। ये पुराने आश्रमों के पास चाय की दुकानें चलाते थे या फिर वे अपने मवेशियों को चराने के लिए आते थे। जैसा कि समुचे गढ़वाल में पाया जाता है, मुनि के रेती में भी भारत के अन्य भागों जैसे राजस्थान, गुजरात, मध्य प्रदेश से लोग आकर बसे। यह पुराने समय में तिमुर लेन के जमाने से ब्रिटिश शासन काल तक अपने बचाव के लिए आते रहे। ये लोग लगभग 1200 वर्ष पहले आकर स्थानीय गढ़वालीयों के साथ बस गए। कईयों के उपनाम जैसे पवार (मुख्य रूप से महाराष्ट्र के लोगों का नाम), द्विवेदी (बनारस), चौहान तथा रावत (राजस्थान) या बहुगुणा (बंगाल) हैं, जिससे उनके काफी समय से बसे होने तथा मुल रूप से उन स्थानों के निवासी होने की पुष्टि होती है।
यहां के लोगों का पारम्परिक पेशा पशुपालन तथा खेती था लेकिन तब भी खेती आसपास के गांवो में होती थी, जैसे कि आज भी। धान, चावल, मकई, गेहूं, भृंगोरा, चावल, आलु एवं उड़द आदि की परम्परागत खेती होती थी जो आज भी उगाये जाते हैं। वास्तव में, बासमती चावल की खेती तपोवन में, जो यहां से दो किलोमीटर दूर है, इस क्षेत्र में प्रसिद्द है और ऐसा कहा जाता है कि मुनि की रेती तक इस चावल की खुशबु आती थी। उन दिनों यह प्राचीन शत्रुघ्न मंदिर में प्रसाद की तरह चढ़ाया जाता था। लेकिन खेती व्यवसाय से अधिक यहां के अधिकांश निवासी, मुनि की रेती में साधना तथा आश्रम में शांति की खोज में आने वाले लोगों की सेवा से अपना आजीविका कमाते हैं। यह परम्परा आज भी चली आ रही है और इस बात से प्रमाणित होता है कि यहां की लगभग 80 प्रतिशत आबादी आश्रमों में काम करती है।
हिमालय के पहाड़ी लोगों में एक सामान्य बात है कि महिलाएं पारम्परिक पोशाक घाघरा तथा अंगरीस जबकि पुरुष कुर्त्ता तथा धोती एवं गढ़वाली टोपी पहनते हैं। जाड़े की ढंडक से बचने के लिए वे गर्म कम्बल या लम्बा शॉल ओढ़ते हैं। अब सामान्य रूप से उत्तरी भारतीयों की तरह महिलाएं साड़ी तथा सलवार-कमीज तथा पुरुष शर्ट तथा पेंट पहनते हैं।
पर्यावरण
मुनि की रेती की एक खास बात यह है कि यह पवित्र गंगा नदी के किनारे बसा है। हिमालय की तराईयों से तेजी से निकलती नदी का स्वच्छ जल अनगिनत भक्तगण, आध्यात्मिक गुरुओं तथा छात्रों को यहां आने के लिए प्रेरित करता है। और यही बात आज मुनि की रेती को ज्ञान का एक मुख्य केन्द्र बनाने में सहायक है।
प्राकृतिक सुंदरता
मुनि की रेती के इर्द-गिर्द हरे-भरे ऋषिमुख पर्वत तथा मनिकुट पर्वत हैं जिसके बीच यह बसा है। इस क्षेत्र के आस-पास सुंदर झरने जैसे गरुड़ चट्टी, मुनि की रेती की प्राकृतिक सुंदरता को और भी बढ़ाते है।
पेड़-पौधे
जो पेड़-पौधे, मुनि की रेती के आसपास की पहाड़ियों में भरी पड़ी है उनमें मुख्य रूप से शीशम, आम, नीम, चन्दन, अमलताश, कीर तथा कांजु जैसे वृक्ष पार जाते हैं। स्थानीय पौधों में मुख्य रूप से लन्टाना, काला बांस, बसिंगा, अम्रीता बेल तथा अरंजी शामिल है जिससे अरण्डी का तेल निकाला जाता है। इसके अलावा इस क्षेत्र में दवाई बनाने वाली एवं तथा सुगन्धित जड़ी-बुटियां पाई जाती है और मुनि की रेती का हर्बल गार्डन देखना सचमुच ज्ञान दायक अनुभव है।
पशु – पक्षी
स्थानीय पशु-पक्षियों में काकर हिरण, बघीरा, हाथी, मोर, जंगली मुर्गी, लॅगुर तथा बंदर शामिल हैं। हॉलांकि लंगुर बहुतायत देखे जा सकते हैं लेकिन अन्य जानवरों को देख पाना दुर्लभ है। मुनि की रेती में जुगनु तथा तितलियों की कई प्रजातियां पाई जाती थी लेकिन बढ़ती शहरीकरण के कारण इनकी संख्या दिनोंदिन घटती जा रही है।
स्थानीय आकर्षण
मुनि की रेती में आपको व्यस्त रखने के लिए अगर आपके पास समय तथा रुचि हो तो वहां बहुत सारी चीजें है। अगर आप साहसिक खेल-कुद में रुचि रखते हों तो मुनि की रेती में कई टूर ऑपरेटर (पर्यटक संचालक) है जो साहसिक (एडवेन्चर) पर्यटन एक बड़ा व्यवसाय बन चुका है और आप नजदीक के क्षेत्रों में नदी बेड़े (राफ्टिंग) या ट्रेकिंग ट्रिप में हिस्सा ले सकते हैं। यदि आप मस्तिष्क के रहस्यों में रुचि रखते हैं यहां कई जाने-माने आश्रम हैं जहां साधना, संस्कृत का विस्तृत ज्ञान, वेदान्त दर्शन तथा हिन्दु के ग्रंथों के ज्ञान की विवेचना की जाती है। वे जो स्वस्थ शरीर में स्वस्थ विचार की धारणा रखते हैं वह मुनि की रेती में योग के विद्वानों से योग सीख सकते हैं। अगर आप साधना में विश्वास करते हैं तो नव घाट पर बैठना तथा बहती हुई गंगा नदी तथा आसपास के सुन्दर दृश्यों को देखना, खासकर बेड़ों के सीज़न में बेड़ों का जल में चलाना, बेहद मनमोहक तथा समय गुजारने का बढ़िया तरीका है। स्थानीय मंदिरों तथा गंगा आरती में शामिल होना मनोहारी है। यह प्रतिदिन सूर्योदय एवं सूर्यास्त के समय होती हैं।
प्राचीन आदि बद्रीनारायण शत्रुघ्न मंदिर
प्राचीन मंदिर पौराणिक एवं ऐतिहासिक रूप से मुनि की रेती के लिए एक प्रमुख स्थल है। यह दो मंजिला पार्किंग के नजदीक नव घाट के पास स्थित है। यही वह स्थान है जहां से प्राचीनकाल में कठिन पैदल चार धाम तीर्थ यात्रा शुरु होती थी।
प्राचीन मान्यताओं के अनुसार, जब भगवान राम एवं उनके भाई लंका में रावण के साथ युद्ध में हुई कई मृत्यु के पश्चाताप के लिए उत्तराखंड आए तो भरत ने ऋषिकेश में, लक्ष्मण ने लक्ष्मण झुला के पास, शत्रुघ्न ने मुनि की रेती में तथा भगवान राम ने देव प्रयाग में तपस्या की। यह माना जाता है कि मंदिर के स्थल पर ही शत्रुघ्न ने तपस्या की।
श्री कैलाश आश्रम
ब्रहमविदंयापीठ श्री कैलाश आश्रम की स्थापना वर्ष 1880 में श्रीमत्स्यास्वामी धनराज गिरीजी महाराज ने की। आज भी वे आदरपूर्वक आदि महाराज जी के नाम से पुकारे जाते हैं। आम विश्वास है कि उन्हें स्वप्न में भगवान शिव ने आश्रम में एक शिवलिंग की स्थापना का आदेश दिया था। इसके अतिरिक्त टिहरी के राजा के अनुरोध पर उन्होंने ग्रंथों को सुरक्षित रखने के लिए एक भवन खंड का निर्माण महामंडलेश्वर श्रीमत्स्यास्वामी विदयानन्द गिरीजी महाराज का आवास है। यही शिवलिंग आज भी श्री अभिनव चंद्रेश्वर भगवान (शिव) का रूप धारण करता है।
श्री शिवानंद आश्रम
जाने माने शिवानंद आश्रम की स्थापना वर्ष 1932 में स्वामी शिवानंद द्वारा की गई। एक स्थानीय इतिहासकार श्री बदोला के अनुसार मुनि की रेती स्वामी शिवानंद की तपोभूमि थी, जो एक मेडिकल डॉक्टर थे एवं मन की आन्तरिक शांति के लिए इस क्षेत्र में आए। वर्ष 1972 में जब श्री शिवानंद आश्रम में नारायण कुटीर के अग्रभाग की खुदाई हुई तो पुरातात्विक महत्व की चीजें पाई गई जिसने इस आश्रम को अन्तर्राष्ट्रीय ख्याति मिली।
ओंकारानंद आश्रम हिमालय
यह आश्रम मुख्य शहर से थोड़ा ऊपर पहाड़ी क्षेत्र में ऋषिकेश तथा गंगा के समीप मुनि की रेती में अवस्थित है। वर्ष 1967 में स्थापित इस आश्रम में विश्व के लोग जिसमें कुछ पश्चिमी यूरोप के तथा अधिकांशतः भारतीय लोग रहते हैं। उच्च शिक्षित तथा विभिन्न शैक्षणिक तथा इंजिनियरिंग विषयों में विशिष्टता प्राप्त ये आदी शंकराचार्य सरस्वती संप्रदाय के संन्यासी/मुनि हैं जो श्रृंगेरी के श्री शारदापीठ से जुड़े हैं। यह आश्रम संन्यासियों के एक समूह द्वारा संचालित किया जाता है तथा इस आश्रम के प्रेसीडंट/अध्यक्ष स्वीट्जरलैंड में जन्मे स्वामी विश्वेश्वरानंद हैं जो भारत में होने वाले कार्यकलापों जिनमें साधुओं के आश्रम/मंदिरों, विद्यालयों तथा शैक्षणिक संस्थानों, गांवों के उत्थान एवं काम करने वाले आवासीय स्वामी, शिक्षकों तथा प्रोफेसरों के भवन की देखभाल, में शामिल हैं।
इस भवन में कांचीपूरम के जाने माने स्थापति श्री एस. रविचन्द्रन द्वारा दक्षिण भारतीय कलाकारों तथा राजमिस्त्रियों की सहायता एवं श्रम द्वारा दक्षिण भारतीय रीतियों एवं वास्तुशास्त्र के अनुसार बने ओंकारानंद कामाक्षी देवी मंदिर Click Here to Stream Video दर्शनीय है जो विशिष्ट एवं योजनाबद्ध ढ़ंग से डिजाईन की गई है।
राम झुला
222 फीट लंबे राम झुला का शुभारंभ अप्रेल 1986 में किया गया जो मुनि की रेती के एक छोर को चिन्हित करता है। कार्यालयी तौर पर इसका नाम शिवानंद झुला है लेकिन रिक्शा तथा तांगा चालकों ने इसे राम झुला कहना शुरू कर दिया, चूंकि यह लक्ष्मण झुला की तुलना में बड़ा है इसलिए उनके बड़े भाई का नाम राम के आधार पर यह राम झुला पुकारा जाने लगा।
चोटीवाला रेस्टोरेन्ट
ऋषिकेश में स्वर्ग आश्रम के नजदीक साथ-साथ दो चोटीवाला रेस्टोरेन्ट हैं। पहले यह दो पंजाबी भाईयों का एक रेस्टोरेन्ट था। बाद में दोनों ने उस रेस्टोरेन्ट को विभाजित कर दो अलग रेस्टोरेन्ट बना लिए। दोनों बेहतरीन शाकाहारी भोजन खासकर दाल, मसुर दाल, खोया पनीर, थाली तथा चपाती परोस्ते हैं। भोजन बहुत सस्ता है जो १०० रूपये प्रति प्लेट से अधिक नहीं है। जो खास बात उन्हे प्रसिद्ध बनाती है, वह उनके लोगों द्वारा उचित मेक अप एवं पोशाक पहनकर देवताओं के रूप में सुसज्जित होना है। इस रेस्टोरेन्ट का इतिहास ५० वर्शो से अधिक का हैं।
औषधि बगीचा
अगर आप ऋषिकेश-गंगोत्री रोड पर ओंकारानंद आश्रम तथा भद्रकाली मंदिर की और चले तो आपको डॉ सुशीला तिवारी औषधि बगीचा मिलेगा जहां वनौषधि तथा सुगंधित जड़ी-बुटियों की भरमार है। इसकी स्थापना वर्ष 2003 में उत्तराखंड के भूतपूर्व मुख्यमंत्री डॉ एन डी तिवारी के आदेशानुसार हुआ तथा यह 4.23 हेक्टेअर क्षेत्र में फैला हुआ है। यह सरकार के वन विभाग द्वारा संचालित है।
स्वामी दयानंद आश्रम
स्वामी दयानंद आश्रम का बुनियादी कार्य स्वामी दयानंद स्वरस्वती (19वीं सदी के महान सुधारक के नाम पर रखा गया जिन्होंने आर्य समाज की स्थापना की) द्वारा वर्ष 1963 में शुरु किया गया तथा वर्ष 1982 में इसका निर्माण कार्य पूरा हुआ। मुनी की रेती में पुरानी झाड़ी या शीशम झाड़ी में अवस्थित यह आश्रम वैदिक शिक्षण के साथ-साथ विभिन्न प्रकार के धर्मार्थ कार्यकलापों का केन्द्र रहा है।
बाबा मस्तराम गुफा
बाबा मस्तराम मुनी की रेती के सुविख्यात और जाने-माने नाम है। इन्होंने अपना जीवन निस्वार्थ सेवा में बिता दिया। वर्ष 1987 में इनका निधन हो गया। गंगा तट पर स्थित जिस गुफा में वे आजीवन रहे, वह अब शहर का ऐतिहासिक स्थान है। उनके शिष्य और दर्शनार्थी इसे देखने आते हैं। यह कहा जाता है कि बाबा मस्तराम, जो गुफा में साधना करने में अपना समय बिताते थे, अपने मिलने वालों को समाज सेवा का पाठ पढ़ाया करते थे। वह गुफा से तभी बाहर निकलते थे जब नदी का पानी ऊपर चढ़ता था। तब, वे आश्रम में रहा करते थे।
बाबा ने सन् 1963 में आश्रम की स्थापना की थी। यह आश्रम अभी भी सत्कार्यों जैसे निर्धनों और जरुरतमंदों को खिलाना, गायों के लिए चारा देने में लगा हुआ है। यह अन्य प्रकार की सामाजिक सेवा में भी लगा हुआ है।